รัฐบาลไทย-ข่าวทำเนียบรัฐบาล-สคร. ติดตามการเบิกจ่ายงบลงทุนของรัฐวิสาหกิจที่มีวงเงินลงทุนสูงอย่างใกล้ชิด และเร่งแก้ไขอุปสรรคการเบิกจ่ายงบลงทุน หวังเบิกจ่ายเข้าเป้าไตรมาสสุดท้ายปี 62
วันพฤหัสบดีที่ 3 ตุลาคม 2562
สคร. ติดตามการเบิกจ่ายงบลงทุนของรัฐวิสาหกิจที่มีวงเงินลงทุนสูงอย่างใกล้ชิด และเร่งแก้ไขอุปสรรคการเบิกจ่ายงบลงทุน หวังเบิกจ่ายเข้าเป้าไตรมาสสุดท้ายปี 62
รัฐมนตรีว่าการกระทรวงการคลัง (นายอุตตม สาวนายน) มอบนโยบายในคราวตรวจเยี่ยม สคร. เมื่อวันที่ 26 กันยายน 2562 ให้ สคร. เร่งติดตามการเบิกจ่ายงบลงทุนของรัฐวิสาหกิจอย่างใกล้ชิด
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า รัฐมนตรีว่าการกระทรวงการคลัง (นายอุตตม สาวนายน) ได้มอบนโยบายในคราวตรวจเยี่ยม สคร. เมื่อวันที่ 26 กันยายน 2562 ให้ สคร. เร่งติดตามการเบิกจ่ายงบลงทุนของรัฐวิสาหกิจอย่างใกล้ชิด โดยให้ สคร. ประสานความร่วมมือทุกภาคส่วนในการแก้ไขปัญหาและอุปสรรคต่างๆ เพื่อให้การเบิกจ่ายงบลงทุนของรัฐวิสาหกิจอัดฉีดเม็ดเงินเข้าสู่ระบบเศรษฐกิจอย่างต่อเนื่อง รวมทั้งส่งสัญญาณเพื่อสร้างความมั่นใจให้แก่ภาคเอกชนทั้งในประเทศและต่างประเทศ โดยภาพรวมการเบิกจ่ายงบลงทุนสะสมของรัฐวิสาหกิจ ณ สิ้นเดือนสิงหาคม 2562 ของรัฐวิสาหกิจ 45 แห่ง มีผลการเบิกจ่ายสะสม จํานวน 169,883 ล้านบาท หรือคิดเป็นร้อยละ 80 ของแผนเบิกจ่ายสะสม
ผลการเบิกจ่ายสะสมของรัฐวิสาหกิจ ณ สิ้นเดือนสิงหาคม 2562
หน่วย: ล้านบาท
รัฐวิสาหกิจ กรอบลงทุน
ทั้งปี แผนเบิกจ่ายสะสม เบิกจ่ายจริง
สะสม ร้อยละเบิกจ่ายจริงสะสม/แผนเบิกจ่ายสะสม
ปีงบประมาณ (ต.ค. 61 – ก.ย. 62)
จํานวน 34 แห่ง 164,976 131,212 89,315 68%
ปีปฏิทิน (ม.ค. 62 – ธ.ค. 62)
จํานวน 11 แห่ง 199,183 81,937 80,568 98%
รวม 45 แห่ง 364,159 213,149 169,883 80%
นายชาญวิทย์ นาคบุรี รองผู้อํานวยการ สคร. กล่าวเพิ่มเติมว่า ผลการเบิกจ่ายสะสมของรัฐวิสาหกิจ 45 แห่ง แบ่งเป็นรัฐวิสาหกิจปีงบประมาณ 11 เดือน (ต.ค. 61 – ส.ค. 62) จํานวน 34 แห่ง เบิกจ่ายจริงสะสม 89,315 ล้านบาท หรือคิดเป็นร้อยละ 68 ของแผนการเบิกจ่ายสะสม และรัฐวิสาหกิจปีปฏิทิน 8 เดือน (ม.ค. 62 – ส.ค. 62) จํานวน 11 แห่ง เบิกจ่ายจริงสะสม 80,568 ล้านบาท หรือคิดเป็นร้อยละ 98 ของแผนการเบิกจ่ายงบลงทุนสะสม
ผลการเบิกจ่ายงบลงทุนของรัฐวิสาหกิจ 45 แห่ง ณ สิ้นเดือนสิงหาคม 2562
หน่วย : ล้านบาท
ชื่อรัฐวิสาหกิจ กรอบ
งบลงทุน แผนเบิกจ่ายสะสม ผลการเบิกจ่ายสะสม ร้อยละเบิกจ่าย/
แผนเบิกจ่ายสะสม
1. ปีงบประมาณ จํานวน 34 แห่ง (รวม) 164,976 131,212 89,315 68%
1.1 การรถไฟแห่งประเทศไทย 76,184 63,291 30,308 48%
1.2 การรถไฟฟ้าขนส่งมวลชนแห่งประเทศไทย 28,472 26,240 27,006 103%
1.3 บริษัท ท่าอากาศยานไทย จํากัด (มหาชน) 17,912 12,823 8,062 63%
1.4 การประปาส่วนภูมิภาค 13,000 5,177 5,558 107%
1.5 การทางพิเศษแห่งประเทศไทย 6,203 5,447 1,206 22%
1.6 การเคหะแห่งชาติ 4,677 4,100 3,437 84%
1.7 การประปานครหลวง 4,500 3,622 4,379 121%
1.8 องค์การเภสัชกรรม 2,034 1,076 1,396 130%
1.9 การท่าเรือแห่งประเทศไทย 2,010 1,401 1,499 107%
1.10 องค์การขนส่งมวลชนกรุงเทพ 1,986 1,978 1,918 97%
1.11 บริษัท วิทยุการบินแห่งประเทศไทย จํากัด 1,250 810 855 109%
1.12 รัฐวิสาหกิจแห่งอื่นๆ จํานวน 23 แห่ง 6,748 5,248 3,661 70%
2. ปีปฏิทิน จํานวน 11 แห่ง (รวม) 199,183 81,937 80,568 98%
2.1 บริษัท ปตท. จํากัด (มหาชน) 75,409 15,890 15,989 101%
2.2 การไฟฟ้าฝ่ายผลิตแห่งประเทศไทย 48,194 28,847 30,485 106%
2.3 การไฟฟ้าส่วนภูมิภาค 34,714 18,871 16,629 88%
2.4 การไฟฟ้านครหลวง 20,576 7,857 9,403 120%
2.5 บริษัท การบินไทย จํากัด (มหาชน) 6,380 3,907 2,477 63%
2.6 บริษัท ทีโอที จํากัด (มหาชน) 4,875 1,862 2,412 130%
2.7 บริษัท ไปรษณีย์ไทย จํากัด 4,160 2,099 755 36%
2.8 บริษัท กสท โทรคมนาคม จํากัด (มหาชน) 3,380 1,765 1,547 88%
2.9 รัฐวิสาหกิจแห่งอื่นๆ จํานวน 3 แห่ง 1,496 841 871 104%
รวม 45 แห่ง  364,159 213,149 169,883 80%
ที่มา : สํานักงานคณะกรรมการนโยบายรัฐวิสาหกิจ
สําหรับการเบิกจ่ายของรัฐวิสาหกิจ 45 แห่ง ณ เดือนสิงหาคม 2562 มีโครงการขนาดใหญ่ที่สามารถเบิกจ่ายเป็นไปตามแผน ได้แก่ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการลงทุนโครงข่ายระบบท่อส่งก๊าซธรรมชาติของบริษัท ปตท. จํากัด (มหาชน) การปรับปรุงและขยายระบบจําหน่ายพลังไฟฟ้าของการไฟฟ้านครหลวง และงานก่อสร้างปรับปรุงขยายระบบประปาของการประปาส่วนภูมิภาค ทั้งนี้ มีโครงการขนาดใหญ่ของรัฐวิสาหกิจที่ไม่สามารถเบิกจ่ายได้ตามแผน ได้แก่ โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร – นครราชสีมา) ของการรถไฟแห่งประเทศไทย โครงการพัฒนาท่าอากาศยานสุวรรณภูมิของบริษัท ท่าอากาศยานไทย จํากัด (มหาชน) และโครงการทางพิเศษสายพระราม 3 – ดาวคะนอง - วงแหวนรอบนอกด้านตะวันตก ของการทางพิเศษแห่งประเทศไทย ซึ่ง สคร. ได้ติดตามโครงการดังกล่าวอย่างต่อเนื่องและได้ทํางานอย่างใกล้ชิดกับรัฐวิสาหกิจที่เบิกจ่ายงบลงทุนล่าช้าเพื่อแก้ไขปัญหาการเบิกจ่ายงบลงทุนที่ล่าช้า รวมทั้งได้ประสานงานกับรัฐวิสาหกิจปีปฏิทินที่มีแผนการเบิกจ่ายสูงให้สามารถเบิกจ่ายงบลงทุนในไตรมาสสุดท้ายของปี 2562 ให้เป็นไปตามเป้าหมาย
นายประภาศ คงเอียด ผู้อํานวยการ สคร. กล่าวสรุปว่า สคร. ได้ทํางานเชิกรุกในการผลักดันการเบิกจ่ายงบลงทุนของรัฐวิสาหกิจอย่างใกล้ชิด ซึ่งไม่เพียงแต่ให้ความสําคัญกับการเบิกจ่ายงบลงทุนของรัฐวิสาหกิจในปี 2562 ที่จะสามารถช่วยขับเคลื่อนเศรษฐกิจของประเทศไทยให้เติบโตได้อย่างต่อเนื่อง แต่ยังคงผลักดันให้รัฐวิสาหกิจที่มีศักยภาพพิจารณาเร่งการลงทุนโครงการใหม่ๆ เพิ่มเติมให้สามารถดําเนินโครงการได้เร็วขึ้น เพื่อสนับสนุนการปรับเปลี่ยนโครงสร้างทางเศรษฐกิจของประเทศไทยตามยุทธศาสตร์ชาติอีกด้วย
สอบถามรายละเอียดเพิ่มเติม กรุณาติดต่อ :
นายพีรภาส นาคบุรี นักวิเคราะห์รัฐวิสาหกิจปฏิบัติการ สคร.
โทร.0-2248-5880-7 ต่อ 3177
อีเมล์ Pheeraphat_n@sepo.go.th